Η σεξουαλική διαπαιδαγώγηση στην Πρωτοβάθμια Εκπαίδευση στο πλαίσιο των Εργαστηρίων Δεξιοτήτων μέσω της ηλεκτρονικής πλατφόρμας Moodle
Creators: name: Σούλτη, Αμαλία Ηλία
Publisher: name: Aristotle University of Thessaloniki
Year: 2023
Subjects: Σεξουαλικότητα
Σεξουαλική υγεία
Σεξουαλική διαπαιδαγώγηση
Εργαστήρια Δεξιοτήτων
Πλατφόρμα Moodle
Sexuality
Sexual health
Sexual education
Skills Workshops
Moodle platform

description: Η Σεξουαλική Διαπαιδαγώγηση των νέων αποτελεί ένα καίριο ζήτημα υψίστης σημασίας για την πορεία της ζωής τους, καθώς συμβάλλει ενεργά στη διαμόρφωση της σεξουαλικότητάς τους, προάγει τη σεξουαλική υγεία και την υγιή σεξουαλική ανάπτυξη, δίνει έμφαση στη σύναψη ασφαλών διαπροσωπικών σχέσεων και στην προάσπιση των σεξουαλικών δικαιωμάτων, αποσκοπεί στην άμβλυνση των σεξουαλικών προβλημάτων και στη διατήρηση της ισότητας, στοχεύει στην πρόληψη των Σεξουαλικών Μεταδιδόμενων Νοσημάτων (ΣΜΝ) και στην αντιμετώπιση της σεξουαλικής κακοποίησης. Κατά συνέπεια, η Σεξουαλική Αγωγή είναι μία διαρκής διαδικασία που πρέπει να ξεκινάει από την παιδική ηλικία, παρέχοντας χρήσιμες γνώσεις και πληροφορίες στους νέους για τα ανωτέρω ζητήματα. Έτσι, η πολυδιάστατη φύση της Σεξουαλικής Διαπαιδαγώγησης καθιστά αναγκαία την εισαγωγή οργανωμένων διδακτικών αντικειμένων σεξουαλικής αγωγής στην εκπαιδευτική διαδικασία. Η χώρα μας, ωστόσο, καθυστέρησε στον τομέα αυτό συγκριτικά με τις υπόλοιπες ευρωπαϊκές -κυρίως- χώρες. Πιο συγκεκριμένα, πέρασε πάνω από μισός αιώνας από τότε που τέθηκε το θέμα εισαγωγής της Σεξουαλικής Διαπαιδαγώγησης στα σχολεία, όμως οι προσπάθειες που έγιναν κατά καιρούς προκειμένου να ενταχθεί στις εκπαιδευτικές βαθμίδες ως υποχρεωτικό μάθημα στο ωρολόγιο πρόγραμμα δεν καρποφόρησαν. Εντούτοις, το εκπαιδευτικό σκηνικό άρχισε να μεταβάλλεται το 2021, με την εισαγωγή των Εργαστηρίων Δεξιοτήτων, πιλοτικά αρχικά, στα πλαίσια των οποίων η Σεξουαλική Διαπαιδαγώγηση υπάρχει ευδιάκριτα ως θεματική ενότητα υπό διδασκαλία σε συγκεκριμένες τάξεις και με συγκεκριμένο περιεχόμενο. Αυτό ήταν η αφορμή για την παρούσα εργασία, στην οποία μελετήθηκε το εν λόγω αντικείμενο, εστιάζοντας στη διδασκαλία της Σεξουαλικής Αγωγής για τους μαθητές της ΣΤ’ τάξης στο πλαίσιο των Εργαστηρίων Δεξιοτήτων. Στο πλαίσιο της εργασίας, δημιουργήθηκε ένα διαδικτυακό μάθημα στην ηλεκτρονική πλατφόρμα Moodle, το οποίο πραγματεύεται ζητήματα που αφορούν τους μαθητές αυτής της ηλικιακής ομάδας.
description: The Sexual Education of young people is a crucial issue for their life, as it actively contributes to the formation of their sexuality, promotes the sexual health and the healthy sexual development, emphasizes on the establishment of safe interpersonal relationships and on the defense of sexual rights, aims to alleviate sexual problems and to maintain equality, targets to prevent the transmission of Sexually Transmitted Diseases (STDs) and to fight against sexual abuse. The Sexual Education, therefore, is an ongoing process that should begin at an early age, providing useful knowledge and information to young people on the above issues. Thus, the multidimensional nature of Sex Education makes it necessary to introduce organized sexual programs into the educational process. However, our country lagged behind the rest of the European countries in this area. Specifically, more than half a century has passed since the issue of introducing Sex Education in schools was raised, but the efforts made from time to time to include it in educational levels as a compulsory subject in the curriculum did not succeed. Nevertheless, the educational landscape began to change in 2021, with the introduction of Skills Workshops, initially as a pilot program, in the context of which Sexual Education distinctly exists as a thematic unit taught in specific classes and with a specific content. This was the reason to conduct a study on this subject, focusing on the teaching of Sexual Education for sixth grade students in Primary School during the Skills Workshops. In this study, an online course has been created on the online Moodle platform, which deals with issues that concern students of this age group.